Департман за србистику Филозофског факултета Универзитета у Нишу

Правној служби Филозофског факултета у Нишу

Наставно-научном већу Филозофског факултета у Нишу

Филозофски факултет у Приштини са привременим седиштем у Косовској Митровици

*Катедри за српски језик и књижевности*

*Катедри за српску књижевност и језик*

Предмет: Одлука о упућивању писма подршке катедрама за Српски језик и књижевност и Српску књижевност и језик Филозофског факултета у Косовској Митровици

Департман за србистику Филозофског факултета у Нишу је на својој седници од 20. јуна 2023. године једногласно донео одлуку да се упути писмо подршке катедрама за Српски језик и књижевност и Српску књижевност и језик Филозофског факултета у Косовској Митровици како због актуелног тако и вишегодишњег угрожавања живота и људских права наставника, сарадника и студената ових катедри од стране сепаратистичке власти у Приштини и наоружаних полицијских формација, које су брутално односе према целокупном српском становништву на Косову и Метохији упркос значајном војном и цивилном међународном присуству.

Посебно сматрамо важним да се на Филозофском факултету у Косовској Митровици одржи континуитет студија србистике, јер је реч о изузетно важном државном и националном интересу. Департман за србистику изражава спремност да преко различитих облика сарадње помогне колегама у Косовској Митровици (чланство у комисијама, програмским и организационим одборима, гостујућа предавања итд.). На истој седници Већа Департмана усвојен је предлог о заједничкој организацији округлог стола на тему: *Србистика на југу Србије ‒ проблеми и перспективе*.

Истовремено апелујемо на славистичке и србистичке катедре у земљи и иностранству да дају подршку опстанку ових студија на просторима на којима имају изузетну дугу традицију.

|  |  |
| --- | --- |
| У Нишу, 20. јуна 2023. године | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (Проф. др Драгиша Бојовић, управник Департмана) |
|  |  |